ฝังยาคุมไปได้5วัน เริ่มมีอาการคันบริเวณหลอดยาตั้งแต่วันที่3 (ไม่คันที่ปากแผล) แต่วันหลังๆก็ขยายบริเวณที่คันมากขึ้น ตั้งแต่ฝังยาก็พันผ้าพันแผลไว้1วันกว่าๆโดยรวมท้องแขนช้ำน้อยมาก วันที่5ลูบตรงหลอดยา เจอก้อนเล็กๆกลางหลอดยา มันคืออาการแพ้ยามั้ยคะ
สวัสดีค่ะ ยาฝังคุมกำเนิด เป็นวิธีคุมกำเนิดแบบชั่วคราวที่มีประสิทธิภาพสูง โดยใช้หลอดยาขนาดเล็กฝังเข้าไปใต้ผิวหนังบริเวณใต้ท้องแขนของแขนท่อนบน ซึ่งภายในแท่งหรือหลอดจะบรรจุฮอร์โมนโปรเจสตินเอาไว้ เมื่อฝังเอาไว้เรียบร้อยก็จะค่อย ๆ ปล่อยฮอร์โมนชนิดนี้เข้าสู่ร่างกาย ซึ่งจะช่วยป้องกันการตั้งครรภ์ได้เป็นเวลา 3-5 ปีการใช้ยาคุมแบบฝังนั้น ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%ซึ่งอาการของการแพ้ยาคุมแบบฝังจริงๆแล้วพบได้น้อยมากๆ ซึ่งถ้าแพ้ตัวยา มักจะเป็นอาการของแพ้ยากล่าวคืออาจมีผื่นขึ้นตามตัว หรือถ้าแพ้รุนแรงอาจจะมีหายใจหอบเหนื่อย เจ็บแน่นอก คลื่นไส้ อาเจียน ความดันต่ำอาการที่คันบริเวณที่ฝังนั้น อาจจะเป็นอาการระคายเคืองของผิวหนังตรงบริเวณนั้นๆ และพบได้ในช่วงของการฝังยาในวันแรกๆ ซึ่งจะค่อยๆดีขึ้นได้เองเมื่อแผลหายสนิท แต่ถ้าพ้น 1-2 สัปดาห์แรกมาแล้ว ยังบวมมาก คันเยอะ ปวด แดง ควรกลับไปพบแพทย์เพื่อดูว่ามีความผิดปกติของแผลที่ฝังยามาหรือเปล่า